**העקרבים** (באנגלית: **Scorpions**), הוא כינויו הנפוץ של **המינהל למבצעים מיוחדים** (באנגלית: **The Directorate of Special Operations**; באפריקנס: **Direktoraat van Spesiale Operasies**, ראשי תיבות: **DSO**), שהייתה סוכנות ממשלתית רב-תחומית עצמאית שעסקה בחקירה והעמדה לדין על פשע מאורגן ושחיתות משנת 1999 ועד לפירוקה בשנת 2008. נודע בכינוי "האף-בי-איי הדרום אפריקני".

זו הייתה יחידה רבת-עוצמה של רשות התביעה הלאומית של דרום אפריקה. צוות העובדים שמנה 536 עובדים כלל כמה תובעים, מומחי משטרה, כלכלנים ומומחים למודיעין פלילי. הארגון היה אחראי לניהול ופיקוח על כל החקירות בדרום אפריקה.

הגוף פורק רשמית בסוף ינואר 2009 על ידי נשיא דרום אפריקה קגאלמה מוטלנטה, לאחר שנקלע לעימות עם ראש שירות המשטרה הדרום אפריקני דאז, ג'קי סלבי.

משימות ויעדים
-------------

העקרבים הוקמו רשמית בגוגולטו, קייפטאון ב-1 בספטמבר 1999. בתחילה הם נקראו מינהל החקירות (Directorate of Investigations, DSI) ותוך מספר שבועות שונה השם הרשמי למינהל המבצעים המיוחדים (Directorate Special Operations, DSO).

למינהל החקירות הייתה יכולת לחקור התנהלות פלילית או בלתי חוקית במיוחד שנעשתה בצורה מסודרת, או עבירות מסוימות או התנהגות בלתי חוקית בשורות הממשל. מטרתו הייתה להעמיד לדין עבירות מסוג זה ולחקור התנהלות בלתי חוקית באופן היעיל ביותר. כסוכנות רב-תחומית, הסוכנות עסקה בחקירה והעמיד לדין עבריינים שהיו מעורבים בפשע מאורגן ושחיתות.

מבנה הגוף כלל את שירותי התביעה הלאומית (NPS), את מינהל החקירות: חטיבת מבצעים מיוחדים (DSO), התוכנית הדרום אפריקנית להגנה על עדים, היחידה לחילוט נכסים (AFU) ויחידות מתמחות כמו היחידה לעבירות מין וקהילה והמחלקה המתמחה לפשע מסחרי. העקרבים פעלו מכוח חוק רשות התביעה הלאומית, 32 משנת 1998, אשר סיפק למנהל את סמכויות החקירה הנדרשות. בראש ה-DSO עמד סגן המנהל הארצי של התביעה הציבורית, לאונרד מקארתי. היו לה שתי מחלקות עיקריות: המחלקה לתמיכה אסטרטגית וחקירתית, מחלקת המבצעים.

הארגון היה מוסמך במיוחד להתמודד עם פשעים שבוצעו בממשל והוא יזם מספר פרויקטים מתואמים למאבק בפשע מאורגן. אלה כוללים חקירות בנושאים כמו:

* סחר בסמים רב-לאומי;
* הברחות וסחר בבני אדם;
* הונאות ושחיתות בין מחלקות הממשל המחוזי ובממשלה הלאומית;
* הונאה, שחיתות, מאבק בפשע צווארון לבן במגזר העסקי
* פשע מאורגן;
* שחיתות מאורגנת;
* פשע פיננסי חמור ומורכב;
* הלבנת הון

היסטוריה
--------

ביוני 1999 הודיע נשיא דרום אפריקה תאבו מבקי כי "תוקם בדחיפות יחידת חקירה מיוחדת ומאוישת ומאובזרת, שתטפל בכל הפשע החמור ברמה הלאומית, כולל שחיתות משטרתית". בספטמבר 1999 הוקמה מינהל המבצעים המיוחדים, עם פרנק דוטון כמנהל ראשון. עד מהרה הפכו העקרבים לגוף ידוע לשמצה בגלל פשיטותיהם על בתים של פוליטיקאים בכירים בתוך מפלגת ANC. בעקבות חקירות השחיתות לכאורה במקרה של עסקת הנשק בדרום אפריקה, החלו פשיטות על בתיהם של סגן הנשיא ג'ייקוב זומה, שר התחבורה לשעבר מק מהארג' ואיש העסקים מדרבן, שאביר שייק.

לאחר הרשעתו של שייק ב-8 ביוני 2005, העקרבים פשטו על ביתו ב-18 באוגוסט. הפעם זה היה חלק מכמה פשיטות במסגרת חקירה על משפט השחיתות של זומה, שהחל באוקטובר 2005. פשיטות נערכו גם על בתים של ג'ייקוב זומה עצמו. על הפשיטות הללו נמתחה ביקורת קשה על ידי קונגרס איגודי המסחר (COSATU), בהאשמה כי מערכת המשפט מסוגלות לתמרן ולהשפיע על קבלת ההחלטות בממשלה. ימים ספורים לפני הפשיטות, קונגרס איגודי המסחר, COSATU, ביקש מהממשלה למשוך את האישומים נגד סגן הנשיא לשעבר, ג'ייקוב זומה ולהשיב אותו לתפקידו.

המינהל היה חלוץ בגישה חדשה, שמשלבת בין מודיעין, חקירה ותביעה. עם הצלחתו של המינהל בתיקים בעלי פרופיל גבוה, גבר אמון הציבור ביכולתו של המינהל להשפיע על המאבק בפשע מאורגן. תיקי הלבנת הון וסחטנות וספו לסדרי העדיפויות של הגוף, שהצליח להשיג את ההרשעות הראשונות אי פעם על סחיטה בדרום אפריקה.

בפברואר 2004, המינהל השלים 653 תיקים, שכללו 273 חקירות ו-380 העמדות לדין. מבין 380 העמדות לדין, 349 הביאו להרשעות, שהן ייצוג הרשעה ממוצע של 93,1%.

### מיזוג עם המשטרה

ה-ANC החליט למזג את "העקרבים" עם שירות המשטרה של דרום אפריקה בעקבות המלצות ועדת חאמפפה מיוני 2008, תוך הפחתה בכוח האדם. על הפירוק המליץ שר הביטחון והבטיחות של דרום אפריקה, צ'ארלס נקאקולה.

ההחלטה הייתה שנויה במחלוקת וזכתה להתנגדות רוב אזרחי המדינה וקבוצות אינטרס שנעו בין מפלגות אופוזיציה לעסקים מאורגנים. הברית הדמוקרטית האשימה את הקונגרס האפריקני הלאומי במיזוג העקרבים עם שירות המשטרה הדרום אפריקני במטרה להקשות על החקירות ולהגן על פקידי מפלגה מושחתים.

ב-23 באוקטובר 2008 ביטל הפרלמנט של דרום אפריקה רשמית את העקרבים. בהצבעה 252 הצביעו בעד עם 63 שהתנגדו. נערכו הכנות לשאר חברי העקרבים להתחיל בעבודה במטה של מינהל המשטרה לחקירת פשע חמור (DPCI). היחידה החדשה שהחליפה אותו ידועה בשם "הנצים". בהמשך, הנצים עצרו את החקירות שביצעו העקרבים באשר למתן שוחד בקרב בני בריתו של זומה במסגרת עסקת נשק בשווי מיליארדי ראנד.

### פסק הדין של בית המשפט החוקתי

בית המשפט החוקתי בדרום אפריקה קבע כי החקיקה, שנועדה להביא להחלפת "העקרבים" ביחידת "הנצים", הייתה "פסולה מבחינה חוקתית". הסיבה לכך היא שהיחידה החדשה "פגיעה להתערבות פוליטית." עקב כפיפותה למשטרה.

תיק זה הועמד לדין על ידי אדם פרטי (איש העסקים יו גליניסטר) תוך שימוש בכספו האישי (3.5 מיליון ראנד דרום אפריקני) למימון החקירה. השופטים בתיק השעו את תקפות פסק הדין למשך 18 חודשים כדי לאפשר זמן לפרלמנט לנקוט בפעולה מתקנת. בתגובה העביר הפרלמנט הדרום אפריקני את התיקון לחוק שירות משטרת דרום אפריקה, אולם פסק הדין של בית המשפט הגבוה מצא שוב כי החוק אינו מרחיק לכת כדי להבטיח עצמאות עבור ההנצים. שמונה שנים אחר כך הודיע שר המשטרה, בקי סלה, כי חוק שירות המשטרה ייבדק ויבחן מחדש את עצמאותה של יחידת "הנצים".

### הקמה מחדש

במאי 2019 הנשיא סיריל רמפוזה יזם את הקמת מינהל החקירות של רשות התביעה הלאומית ( Investigating Directorate in the Office of the National Director of Public Prosecutions), בראשה העמיד את התובעת הרמיון קרונג'ה.

במהלך התפרצות נגיף הקורונה בדרום אפריקה הממשלה יזמה את הקמת גוף מרכזי שאיגד שישה סוכנויות ממשלתיות שנועד לבחון את יעילות הטיפול במגפה ואופן יישום המימון. הגוף החדש, שכונה Hub, כלל גופים כמו מרכז המודיעין הפיננסי (FIC), מינהל החקירות של המשטרה, רשות התביעה הלאומית, הנצים, שירות הבילוש והחקירות של המשטרה, שירות המיסים הדרום אפריקני, יחידת החקירות המיוחדת וסוכנות ביטחון המדינה.

קישורים חיצוניים
----------------

* העקרבים, באתר רשות התביעה הלאומית של דרום אפריקה (NPA)
* South Africa's FBI Falls Victim to Politics

הערות שוליים
------------

1. ↑  Bridgland, Fred (10 בינואר 2008). "Corruption investigator Gerrie Nel is charged with fraud and perjury in South Africa". *The Times*. London. `{{cite news}}`:  (עזרה)
2. ↑  "S Africa to shut anti-crime agency". Al Jazeera English. 22 בפברואר 2008. אורכב מ-המקור ב-30 באפריל 2008. נבדק ב-22 באוגוסט 2010. `{{cite web}}`:  (עזרה)
3. ↑  "Scorpions to be disbanded". News24. 12 בפברואר 2008. אורכב מ-המקור ב-13 בפברואר 2008. נבדק ב-22 באוגוסט 2010. `{{cite web}}`:  (עזרה)
4. ↑
5. ↑  (הקישור אינו פעיל, August 2010)
6. ↑  "Battle over future of the Scorpions". Mail & Guardian Online. 10 בפברואר 2008. נבדק ב-28 בספטמבר 2010. `{{cite web}}`:  (עזרה)
7. ↑  "Zille takes Scorpions battle to Zuma". Mail & Guardian Online. 14 בפברואר 2008. נבדק ב-28 בספטמבר 2010. `{{cite web}}`:  (עזרה)
8. ↑  "The ANC's political thuggery will lead to its demise". Politicsweb. 24 באוקטובר 2008. אורכב מ-המקור ב-4 במרץ 2012. נבדק ב-28 בספטמבר 2010. `{{cite web}}`:  (עזרה)
9. ↑  "SA abolishes crime-fighting unit". BBC News. 23 באוקטובר 2008. נבדק ב-28 בספטמבר 2010. `{{cite news}}`:  (עזרה)
10. ↑  "Scorpions' successors to start work soon". IOL News.co.za. 26 באוקטובר 2008. נבדק ב-28 בספטמבר 2010. `{{cite web}}`:  (עזרה)
11. ↑  "South Africa's new priority crimes unit". SouthAfrica.info. 10 ביולי 2009. נבדק ב-28 בספטמבר 2010. `{{cite web}}`:  (עזרה)
12. ↑
13. ↑  
"South Africa Constitutional Court Says Hawks Crime Unit Creation 'Invalid'". bloomberg.com. 17 במרץ 2011. נבדק ב-30 בנובמבר 2011. `{{cite web}}`:  (עזרה)
14. ↑  "Hawks 'not adequately independent': Glenister lawyer". *TimesLIVE* (באנגלית). נבדק ב-2020-03-10.
15. ↑  "Hawks not completely independent". *The Citizen* (באנגלית). נבדק ב-2020-03-10.
16. ↑  Ensor, Linda (27 באוגוסט 2019). "Review of Police Service Act underway, says police minister". *BusinessLIVE* (באנגלית). נבדק ב-2020-03-10. `{{cite web}}`:  (עזרה)
17. ↑  Corruption in South Africa to be stung by ‘new’ Scorpions
18. ↑  "Hermione Cronje to head state capture investigations at NPA". BusinessLIVE
19. ↑  Mr President, your new anti-corruption Hub won’t work